किसानों की आत्महत्या के जिम्मेदारों के खिलाफ सुप्रीम कोर्ट में दायर करेंगे याचिका: प्रो. मंजीत
पंजाबमें सफेद मक्खी के हमले से खराब हुई नरमे की फसल का उचित मुआवजा हासिल करने और आरोपी लोगों पर सख्त कानूनी कार्रवाई के लिए सुप्रीम कोर्ट में याचिका दायर की जाएगी।
पैरवी स्वराज अभियान के तहत प्रशांत भूषण करेंगे। 27 दिसंबर को बठिंडा के टीचर्स होम में एडवोकेट प्रशात भूषण किसानों के वकालतनामा तैयार करेंगे। इसके बाद राज्य के खेतीबाड़ी मंत्री, खेतीबाड़ी विभाग के अधिकारियों के साथ कीटनाशक कंपनियों और सरकार को आरोपी बनाया जाएगा। भूषण यह केस स्वराज अभियान के तहत फ्री लड़ेंगे। शुक्रवार को प्रेस क्लब में आयोजित वार्ता के दौरान स्वराज अभियान के प्रतिनिधि प्रो. मंजीत सिंह ने यह जानकारी दी। इस दौरान पटियाला के सांसद धर्मवीर गांधी भी मौजूद होंगे।
प्रो. मंजीत सिंह ने बताया कि स्वराज अभियान के तहत 11 राज्यों में अभियान चलाया गया है। नकली कीटनाशकों का मुद्दा भी उठाया जाएगा। ज्ञान चंद ने बताया कि उनकी तरफ से जो सर्वे करवाया गया है, उसमें खुलासा हुआ है कि मालवा में अब तक 100 किसान नरमा खराब होने के कारण आत्महत्या कर चुके हैं।
किसानों से तालमेल करने के लिए बैठकें
किसाननेता ज्ञानचंद, हरतेज सिंह मेहता, रजिंदर सिंह बैनीवाल, कृष्ण यादव और गुरबख्श सिंह बरनाला की अगुवाई में टीम का गठन किया गया है। यह टीम गांवों में जाकर किसानों से मिल रही है और 27 दिसंबर की बैठक में शामिल होने के लिए अपील कर रही है। इस दौरान किसानों को अपने दस्तावेज नुकसान के साथ जमीन संबंधी दस्तावेज लेकर आने के लिए कहा गया है ताकि उनके मौके पर ही वकालतनामे तैयार कर किए जा सकें।
प्रेस क्लब में पत्रकारों से बातचीत करते स्वराज अभियान के नेता मंजीत सिंह।
^27 दिसंबर को बठिंडा में किसानों से भरवाएं जाएंगे वकालतनामे
hin_Deva hin_Deva hin_Deva hin_Deva hin_Deva hin_Deva hin_Deva awa_Deva